***Návrh VZN vyvesený na úradnej tabuli v obci Zamarovce dňa: 07.09.2020***

***VZN vyvesené na úradnej tabuli v obci Zamarovce dňa: .................... 2020***

***VZN nadobúda účinnosť dňa: 01.01.2021***

 ***Obecné zastupiteľstvo obce Zamarovce na základe ustanovenia § 4 ods. 3 písm. c) a ust. § 6 ods. 1 zákona SNR č.369/1990 Zb. o obecnom zriadení v znení neskorších predpisov a ustanovení § 2 zákona č.447/2015 Z.z. o miestnom poplatku za rozvoj a o zmene a doplnení niektorých zákonov v y d á v a toto***

###  **V Š E O B E C N E Z Á V Ä Z N É N A R I A D E N I E**

**č. 3/2020**

***o miestnom poplatku za rozvoj***

**na území obce Zamarovce**

***V š e o b e c n e z á v ä z n é n a r i a d e n i e č. 3/2020***

***o miestnom poplatku za rozvoj na území obce Zamarovce***

**Čl. I**

**Úvodné ustanovenie**

1. Obec Zamarovce na svojom území ustanovuje poplatok za rozvoj (ďalej len „poplatok“) v sadzbách a za podmienok uvedených v tomto všeobecne záväznom nariadení č. 3/2020 o určení miestneho poplatku za rozvoj (ďalej len „VZN“).

**Čl. II**

**Predmet poplatku a vznik poplatkovej povinnosti**

1. Predmetom poplatku je pozemná stavba na území obce Zamarovce uvedená v právoplatnom stavebnom povolení, v oznámení stavebného úradu k ohlásenej stavbe, v právoplatnom rozhodnutí o povolení zmeny stavby pred jej dokončením a právoplatnom rozhodnutí o dodatočnom povolení stavby a zároveň nie je oslobodená od tohto poplatku v zmysle príslušných ustanovení zákona č. 447/2015 Z.z..
2. Poplatková povinnosť vzniká dňom právoplatnosti stavebného povolenia, dňom právoplatnosti

rozhodnutia o povolení zmeny stavby pred jej dokončením, dňom právoplatnosti rozhodnutia

o dodatočnom povolení stavby alebo dňom doručenia oznámenia stavebného úradu k ohlásenej

stavbe.

1. Predmetom poplatku nie sú stavby uvedené v § 3 ods. 3 písm. a) až f) zákona č. 447/2015 Z.z..

**Čl. III**

**Poplatník a základ poplatku**

1. Poplatníkom je fyzická osoba alebo právnická osoba, ktorá je uvedená ako stavebník v stavebnom povolení, právoplatnom rozhodnutí o povolení zmeny stavby pred jej dokončením, právoplatnom rozhodnutí o dodatočnom povolení stavby alebo ktorej bolo doručené oznámenie stavebného úradu k ohlásenej stavbe.
2. Základom poplatku je výmera podlahovej plochy nadzemnej časti realizovanej stavby v m2. Za podlahovú plochu nadzemnej časti realizovanej stavby sa považuje súčet výmery všetkých miestností v nadzemných podlažiach stavby, pričom nadzemné podlažie stavby je každé podlažie,

ktoré nemá úroveň podlahy alebo jej časť nižšie než 0,80 m pod najvyšším bodom priľahlého terénu v pásme širokom 5,00 m po obvode stavby (presná špecifikácia miestnosti a podlahovej plochy nadzemnej časti realizovanej stavby je definovaná v § 6 ods. 2 až 7 zákona č. 447/2015 Z.z.).

**Čl. IV**

**Sadzby poplatku**

1. Obec Zamarovce ustanovuje nasledovné sadzby poplatku v členení podľa stavieb:

a)

b)

stavby na bývanie –

výška sadzby je **7 eur za každý aj začatý m2**

stavby na pôdohospodársku produkciu, skleníky, stavby pre vodné hospodárstvo, stavby

využívané na skladovanie vlastnej pôdohospodárskej produkcie vrátane stavieb na vlastnú

administratívu – výška sadzby je **10 eur za každý aj začatý m2**

1. priemyselné stavby a stavby využívané na skladovanie vrátane stavieb na vlastnú

administratívu - výška sadzby je **10 eur za každý aj začatý m2**

1. stavby na ostatné podnikanie a na zárobkovú činnosť, stavby využívané na skladovanie

a administratívu súvisiacu s ostatným podnikaním a so zárobkovou činnosťou -

 výška sadzby je **10 eur za každý aj začatý m2**

e) ostatné stavby - výška sadzby je **10 eur za každý aj začatý m2**

**Čl. V**

**Výpočet, vyrubenie, splatnosť a platenie poplatku**

1. Poplatok sa vypočíta ako súčin základu uvedeného v čl. III bod 2 tohto VZN zníženého o 60 m2, ak zákon neurčuje inak, a sadzby uvedenej v čl. IV tohto VZN, pričom sa aplikuje tá sadzba, ktorá je stanovená pre daný druh stavby. Poplatok sa vypočítava podľa sadzby platnej v deň, kedy vznikla poplatková povinnosť. Výška poplatku sa zaokrúhľuje na eurocenty smerom nadol.
2. Výšku poplatku vyrubí obec Zamarovce rozhodnutím, ktoré sa doručuje poplatníkovi. Vyrubený poplatok je poplatník povinný uhradiť do 15 dní odo dňa nadobudnutia právoplatnosti rozhodnutia, ktorým bol poplatok určený a vyrubený.

3. Poplatník môže požiadať o určenie platenia poplatku v splátkach najneskôr do dňa nadobudnutia právoplatnosti rozhodnutia, ktorým bol poplatok za rozvoj vyrubený, pričom o vyhovení alebo nevyhovení takejto žiadosti rozhoduje obec Zamarovce.

**Čl. VI**

**Použitie výnosu a zverejnenie informácií o výške výnosu z poplatku a jeho použití**

1. Výnos z poplatku je príjmom rozpočtu obce a použije sa v katastrálnom území obce Zamarovce na úhradu kapitálových výdavkov v súlade s § 11 ods. 2 a 3 zákona.
2. Obec Zamarovce zverejní každoročne vždy k 31.03. na webovom sídle obce informácie o výške výnosu z poplatku za rozvoj a jeho použití za predchádzajúci kalendárny rok.

**Čl. VII**

**Zánik poplatkovej povinnosti a vrátenie poplatku**

1. Poplatková povinnosť zaniká dňom, ktorým stavebné povolenie stratilo platnosť, ak súčasne poplatník nezačal stavbu realizovať.
2. Obec vráti poplatok poplatníkovi na základe žiadosti do 60 dní odo dňa právoplatnosti

rozhodnutia o vrátení poplatku.

1. Ak poplatník neoznámi zánik poplatkovej povinnosti podľa čl. VII bod 1 tohto VZN do 60 dní odo dňa jej zániku, nárok na vrátenie poplatku zaniká.

**Čl. VIII**

**Záverečné ustanovenia**

1. Všeobecne záväzné nariadenie č. 3/2020 o ustanovení miestneho poplatku za rozvoj bolo schválené Obecným zastupiteľstvom dňa ................................, uznesením ..................................
2. Všeobecne záväzné nariadenie č. 3/2020 o ustanovení miestneho poplatku za rozvoj nadobúda účinnosť dňa 1.januára 2021.
3. Dňom nadobudnutia účinnosti tohto Všeobecne záväzného nariadenia sa ruší Všeobecne záväzné nariadenie č. 1/2018 o miestnom poplatku za rozvoj na území obce Zamarovce.

V Zamarovciach dňa 07.09.2020

Mgr. Peter Minárik

starosta obce